د ختیځ زون ښوونیز مرکزونو له زده کوونکو د سیرت النبی آزموینه واخیستل شوه. نن پنجشنبه د روان سپوږمیز کال د شوال میاشتې په ۲۳مه نېټه د افغانی سرې میاشتې د ختیځ زون نمایندګیو (ننګرهار، لغمان، کونړ او نورستان) اړوند ښوونیز مرکزونو له ۱۳ تنو زده کوونکو څخه د ختیځ زون ریاست کې د سیرت النبی آزموینه واخیستل شوه. د یادونې وړ ده، چې د یادې سیالۍ نتایج غونډه هم نن پنجشنبه تر سره شوه، چې په کې د نورستان ښوونیز مرکز څخه تاج الدین لومړی مقام خپل کړ، چې د ده په شمول د سیالۍ ټول ګډونوال په بېلابېلو ډالیو ونازول شول.